CELEX: C2006/010/22
Language: lt
Date: 2006-01-14 00:00:00
Title: Byla C-386/05  Oberster Gerichtshof  (Austrija)  2005 m. rugsėjo 28 d.  nutartimi pateiktas prašymas priimti prejudicinį sprendimą byloje  Color Drack GmbH prieš Lexx International Vertriebs GmbH

14.1.2006   
            
            
               LT
            
            
               Europos Sąjungos oficialusis leidinys
            
            
               C 10/11
            
         
      Oberster Gerichtshof (Austrija) 2005 m. rugsėjo 28 d. nutartimi pateiktas prašymas priimti prejudicinį sprendimą byloje Color Drack GmbH prieš Lexx International Vertriebs GmbH
   
   (Byla C-386/05)
   (2006/C 10/22)
   Proceso kalba: vokiečių
   
      Oberster Gerichtshof (Austrija) 2005 m. rugsėjo 28 d. nutartimi kreipėsi į Europos Bendrijų Teisingumo Teismą su prašymu, kurį Teisingumo Teismo sekretoriatas gavo 2005 m. spalio 24 d., priimti prejudicinį sprendimą byloje Color Drack GmbH prieš Lexx International Vertriebs GmbH.
   
      Oberster Gerichtshof prašo Teisingumo Teismo atsakyti į šį klausimą:
   Ar pagal 2000 m. gruodžio 22 d. Tarybos reglamento (EB) Nr. 44/2001 dėl jurisdikcijos ir teismo sprendimų civilinėse ir komercinėse bylose pripažinimo ir vykdymo (OL L 12, p. 1) 5 straipsnio 1 dalies b punktą vienoje valstybėje narėje įsisteigusiam pardavėjui, kuris pagal susitarimą pristatė prekes į įvairias vietas kitoje valstybėje narėje joje įsisteigusiam pirkėjui, pirkėjas gali iškelti bylą dėl sutartinio įsipareigojimo, susijusio su visais (kai kuriais) pristatymais, jei reikia, ieškovo pasirinkimu, vienos iš (prievolės vykdymo) vietos teisme?